Aalborg Stiftstidende, 1840-09-25
Dagspostens Efterretninger. Beretninger fra Alexandrien af 1ste Septbr. melde, at Alexandriens Blocade ved Admiral Stopford har taget sin Begyndelse, at han allerede havde borttaget flere ægyptiske Skibe og at den ægyptiske Flaade laae i Slagorden paa Rheden. Paa Malta vilde man den 4de vide, at Mehemed Ali, paa Grund af dette virkelige Udbrud af Fjendtlighederne, havde givet efter. J samme Beretninger hedder det, at Admiral Hugon har overtaget Commandoen over den franskelevantiske Flaade, og at man til Alexandrien ventede et fransk Skib med Haubitser for Paschaens Regning, hvilket Skib Admiral Stopford har givet Ordre til at bortkapre. Jfølge Beretninger fra Alexandrien af 30te skulde Vicekongen have anmodet RifaatBei om at tilkjendegive Sultanen, at han vilde nøie sig med den arvelige Besiddelse af Ægypten og den livsvarige Besiddelse af hele Syrien. Da Mehemed imidlertid i Conferencen desangaaende, som de fremmede Consuler bivaanede, ikke midlertidigt vilde tilbagelevere Flaaden og tilbagekalde Jbrahim, førte denne ikke til noget Resultat. En anden Beretning paastaaer, at Jbrahim allerede har erholdt Ordre til at rykke frem mod Constantinopel, saasnart det første Kanonskud skulde falde mod Alexandrien. Jøvrigt synes det dog, som om Grev Walewski, der var afgaaet til Smyrna, havde i Ærinde, at forelægge det tyrkiske Divan Mehemeds Forslag. Atter andre Beretninger modsige, at Mehemed har gjort Porten eller Rifaat Bei nogetsomhelst Forslag. En Skrivelse fra Alexandrien paastaaer, at den i Beirut commanderende Soliman Pascha skulde have tilkjendegivet Commandeur Napier, at han, hvis endnu et ægyptisk Fartøi, borttages, vilde lade skyde paa hans Skibe, hvorpaa Napier skal have svaret: at Jntet skulde være ham behageligere, Mehemed Ali skal have givet befaling til, i det store Farvand at nedsænke en uhyre Kiste med Ankere og disse skulde, udfyldte med Muurarbeide, spærre den gamle Havn. Kun Brigger og Corvetter kunde da løbe ind og hans Flaade vilde saaledes være sikkret imod ethvert Angreb. Til Ovenstaaende føie vi endnu følgende Rygter. Det ene, i Univers, vil vide, at Englænderne, i Forening med Tyrkerne, have besat Tripolis, Tarsus og andre Kystpuncter i Syrien og overalt forsaget Ægypterne. J en anden, i Memor. de Rouen indeholdt, Beretning hedder det, at Mehemed Ali, saasnart han erfoer, at Commodore Napier havde borttaget ægyptiske Skibe, havde givet befaling til at overskride Taurus, at Jbrahim allerede havde leveret Tyrkerne en Træfning og slaaet dem og at Befolkningen i Lilleasien overalt paa hans Marsch viste ham den største Enthusiasme. Alle disse Rygter ere imidlertid af saa modsigende Natur, at Jntet derpaa lader sig bygge, og man saaledes rolig maa imodesee nærmere Efterretninger. Den fra Constantinopel udsendte Justits=Commission, der skulde undersøge den for Forræderi anklagede forrige Storvezir, Chosrew Paschas, Færd, er nu vendt tilbage og har afgivet sin Betænkning, ifølge hvilken Chosrew er bleven overbeviist om Høiforræder, mod Sultanen. Rigsraadet har derefter besluttet hans - Henrettelse. Jmidlertid troer man ikke, at han, under den nærværende Krisis, vil blive bragt til Constantinopel. - Regjeringen har i alle Moskeer ladet oplæse et Manifest mod Mehemmed Ali. Til den tyrkiske Armee i Lille Asien afgaae vedvarende Forstærkninger.